Христо Смирненски
Ти и те

chitanka.info

От вашите прозори

на чудно слънце взори

обливат ме с топлик,

омайващи лъчи

на твоите очи

ме милват всеки миг

и как ме топлят те,

о, палаво дете!

Но щом оттам назърта

пък твойта майка дърта

сърдито къмто мен

ил твоя зъл баща

с лулата си в уста

погледне ме надмен,

тогаз, дете, нечут

усещам вече студ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.